นายกรัฐมนตรี รับมอบสิ่งของจากภาคเอกชน ส่งต่อเจ้าหน้าที่ปฎิบัติงาน ป้องกันการแพร่ระบาดของโรคโควิด-19 พร้อมเปิดเผยขอภาคธุรกิจให้อดทนรออีกระยะหนึ่ง
นายกรัฐมนตรี รับมอบสิ่งของจากภาคเอกชน ส่งต่อเจ้าหน้าที่ปฎิบัติงาน ป้องกันการแพร่ระบาดของโรคโควิด-19 พร้อมเปิดเผยขอภาคธุรกิจให้อดทนรออีกระยะหนึ่ง นายเทวัญ ลิปตพัลลภ รัฐมนตรีประจำสำนักนายกรัฐมนตรี นำผู้บริการกองทุนมิตรผล - บ้านปู ร่วมใจสู้ภัยโควิด - 19 สภาธุรกิจไทย - จีน บริจาคหน้ากาก 1 ล้าน 2 แสนชิ้น และคณะผู้บริหารบริษัท คีนน์ จำกัด เข้าพบพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อส่งมอบสิ่งของและอุปกรณ์ทางการเเพทย์ให้บุคลากรทางการแพทย์และเจ้าหน้าที่ที่ปฏิบัติหน้าที่ในการป้องกันการแพร่ระบาดของโรคติดเชื้อไวรัสโคโรนา 2019 (โควิด-19) ที่ทำเนียบรัฐบาลรัฐมนตรีประจำสำนักนายกรัฐมนตรี เปิดเผยว่า นายกรัฐมนตรีได้ฝากถึงภาคธุรกิจว่ารัฐบาลพยายามที่จะดูแลเรื่องของโรคโควิด -19 ให้ดีที่สุด และฝากให้นักธุรกิจอดทนอีกสักระยะหนึ่ง รัฐบาล โดย ศบค. ก็จะค่อยๆ มีมาตรการผ่อนปรนให้กับบางกิจการ พร้อมประเมินสถานการณ์ควบคู่กันไป หลังจากปลดล็อคแล้วตัวเลขผู้ติดเชื้อจะเป็นอย่างไร หากผลีผลามไปตัวเลขติดเชื่อเพิ่มขึ้นก็เป็นเรื่องที่ไม่ดี